**Universitatea de Stat din Moldova**

Facultatea, Relații Internaționale, Științe Politice și Administrative

Departamentul, Relații Internaționale

**Disciplina : Securitatea Internațională**

Eseu :”*Mediul de Securitate al Republicii Moldova- caracteristica și specific*.”

Elaborat : Carp Angela, grupa 301, R.I.

Verificat : Ilasciuc Andrei

Chișinău, 2020

 Republica Moldova ca stat independent constituie un element deplin al sistemului securităţii internaţionale, adaptându-şi sistemul naţional de securitate la exigenţele celui internaţional. Statul nostru participă activ în calitate de membru în cadrul organizaţiilor internaţionale de securitate, precum şi la diferite operaţiuni internaţionale de pacificare. De rând cu alte state ex-sovietice,Republica Moldova a devenit membru al ONU pe 2 martie 1992, concomitent cu adoptarea de către Adunarea Generală ONU a Rezoluţiei A/RES/46/223 [21]. La Conferinţa pentru Securitate şi Cooperare în Europa ţara noastră a aderat la 30 ianuarie 1992 în cadrul Consiliului Ministerial de la Praga, iar la 26 februarie a aceluiaşi an a semnat Actul Final de la Helsinki. În rezultat, Republica Moldova a obţinut susţinere permanentă din partea OSCE, în special în contextul reglementării conflictului transnistrean, constituind principalul actor internaţional colectiv, implicat plenar în procesul de soluţionare a diferendului.

 Printre cele mai importante acte normative care determină sistemul securităţii nationale menţionăm: Constituţia Republicii Moldova; Concepţia Securităţii Naţionale din 1995 (abrogată); Concepţia Politicii Externe din 1995; Concepţia Securităţii Naţionale din 2008; Strategia Militară; Strategia Securităţii Naţionale din 2011; Proiectul Strategiei Securităţii Naţionale din 2016, Legea securităţii statului; Legea privind organele securităţiistatului; Legea cu privire la apărarea naţională etc.Analiza evoluţiei procesului de elaborare a politicii de Securitate şi apărare în dependenţă demodificarea componentei politice interne, a reacţiei promte la provocările expuse din exterior, gen terorism, interese geostrategice din exterior, precum şi a procesului de constituire a cadrului legislativ intern în domeniu, ne-a determinat să proiectăm etapele elaborării politicii de Securitate şi apărare, care este una mobilă şi deci necesită o revizuire continuă şi adaptare la circumstanţele unui mediu în permanentă evoluţie.

 Republica Moldova este un stat european suveran, care conform surselor oficiale respectă principiile democrației și trebuie să își realizeze rolul în mediul de securitate european pentru asigurarea realizării intereselor sale naționale. În calitate de membru al comunității internaționale, Republica Moldova are obligativitatea de a colabora cu partenerii ale căror interese se aliniază cu ale noastre, ceea ce semnifică că statul nostru își asumă responsabilitatea de a adopta și aplica normele dreptului internațional. În vederea apărării națiunii noastre, e necesar să fie stabilite capabilitățile de a reacționa la orice amenințare la adresa intereselor naționale. Orice pericol, fie de ordin intern sau extern, este amplificat de vulnerabilitățile interne care limitează capabilitățile statului de reacție. Diversitatea regională, politică și etnică este dovada clară a faptului că cetățenii constituie cea mai importantă resursă strategică. Totuși, prea mulți dintre aceștia activează în afara țării pentru a câștiga salarii decente și a trimite remitențe în Republica Moldova. Practica respectivă fragmentează societatea și reduce capitalul uman acolo unde este cea mai mare nevoie de el – în Republica Moldova.

 Securitatea naţională reprezintă condiţia fundamentală a existenţei poporului din Republica Moldova, a statului moldovenesc şi este un obiectiv al ţării. Obiectivele securităţii naţionale a Republicii Moldova sînt: asigurarea şi apărarea independenţei, suveranităţii, integrităţii teritoriale, ordinii constituţionale, dezvoltării democratice, securităţii interne, consolidarea statalităţii Republicii Moldova. Un loc aparte în acest sens revine apărării şi promovării valorilor, intereselor şi obiectivelor naţionale. Securitatea naţională nu este numai securitatea statului, ci şi securitatea societăţii şi a cetăţenilor Republicii Moldova, atît pe teritoriul Republicii Moldova, cît şi peste hotarele ei.

 În concluzie pot afirma că protejarea mediului de securitate porneşte de la premisa că Republica Moldova are nevoie de stabilitate şi de securitate suficientă pentru asigurarea dezvoltării statului, de o permanentă dezvoltare economică pentru a se asigura o stare durabilă de securitate şi stabilitate. În procesul de realizare a reformei sectorului securităţii naţionale al Republicii Moldova, va fi încurajată participarea societăţii civile, mass-mediei, organizaţiilor de apărare a drepturilor omului şi organismelor internaţionale relevante.

 Republica Moldova porneşte de la înţelegerea că are nevoie de un sistem de securitate naţională bazat pe un cadru instituţional definit cu claritate prin acte normative relevante şi pe un personal de înaltă calificare, ce va funcţiona în conformitate cu legislaţia în vigoare. Acest cadru instituţional îl constituie sectorul securităţii naţionale al Republicii Moldova.

BIBLIOGRAFIE

1. PARLAMENTUL Republicii Moldova LEGE Nr. LP112/2008 din 22.05.2008 pentru aprobarea Concepţiei securităţii naţionale a Republicii Moldova.

2. PROIECTUL STRATEGIEI SECURITĂŢII NAŢIONALE A REPUBLICII MOLDOVA. P.10

3. GUVERNUL REPUBLICII MOLDOVA : Cu privire la aprobarea proiectului de hotărîre a Parlamentului pentru aprobarea Strategiei naţionale de apărare şi a Planului de acţiuni privind implementarea acesteia în anii 2017-2021

https://gov.md/sites/default/files/document/attachments/intr18\_109.pdf